สวัสดีค่ะพอดีดิฉันมีเรื่องอยากจะปรึกษา ทานยาคุมกำเนิดมาหลายเดือนแล้วค่ะแต่เดือนนี้ลืมทานเม็ดแรกพอรุ่งเช้ารีบซื้อทาน 1 เม็ดทันทีตอนเย็นทานอีก 1 เม็ดถัดมามีอะไรกับแฟนกลัวท้องเลยทานยาคุมฉุกเฉิน แต่ก็ทานยาคุมแผงปกติ หลังจากนี้ดิฉันต้องทำอย่างไรคะขอบค่ะ
สวัสดีค่ะ การรับประทานยาคุมกำเนิด (Oral Contraception pills) ส่วนใหญ่ที่มีขายคือ แบบฮอร์โมนรวม คือ ประกอบไปด้วย ฮอร์โมนเอสโตรเจน และโปรเจสเตอโรน โดยมีทั้งแบบ 28 เม็ด และ 21 เม็ดทั้งนี้ในแผงแบบ 28 เม็ด จะมีตัวยาฮอร์โมนที่ใช้ในการคุมกำเนิด จริงๆ 21-24 เม็ดแรก โดยที่อีก 4-7 เม็ดหลัง คือวิตามินบำรุงค่ะ ส่วนแบบ 21 เม็ดจะเป็นฮอร์โมนทั้งหมด ซึ่งตัวเม็ดที่เป็นฮอร์โมน จะมีตัวยาเท่ากันทั้งหมดทุกเม็ดหลังจากการการรับประทานยาคุมกำเนิด จะเกิดการยับยั้งการตกไข่, เพิ่มความเหนียวของมูกปากมดลูก ร่วมกับทำให้เยื่อบุโพรงมดลูกค่อนข้างบางลง ไม่เหมาะสมต่อการฝังตัวโดยทั่วไปอาจใช้เวลา 1-3 เดือนในการตอบสนองของร่างกาย แต่ถ้ารับประทานอย่างถูกต้องมานานถือว่าประสิทธิภาพจะค่อนข้องดีค่ะแต่การที่ลืมรับประทานยาเช่นนี้ ถือว่า ทำได้ถูกต้องค่ะ ที่รับประทานทันที เเล้วรับประทานเม็ดถัดไปในเวลาเดิม แต่ในกรณีที่ไม่เเเน่ใจในประสิทธิภาพ เนื่องจากการลืมรับประทานอาจทำให้ระดับยาในร่างกายเปลี่ยนเเปลงและอาจทำให้เกิดกรตกไข่ได้ การรับประทานยาคุมฉุกเฉินก็อาจทำได้ค่ะ หรืออยากเพียงเเค่สังเกตการมีรอบเดือนตามปกติที่ควรจะมาได้ค่ะเนื่องจากยาคุมฉุกเฉิน (Emergency contraception) ถือว่ามีปริมาณของฮอร์โมนสูงกว่ายาคุมโดยทั่วไป ซึ่งอาจส่งผลต่อระบบฮอร์โมนในร่างกาย ทำให้รอบประจำเดือนแปรปรวนได้ค่ะ เลื่อนออกหรือมาเร็วขึ้น ร่วมไปถึงอาจทำให้เกิดเลือดออกผิดปกติคลื่นไส้ อาเจียนได้ดังนั้น การที่ทานยาคุมมาโดยตลอดอยู่แล้ว และมีการยับยั้งการตกไข่ และมีการเปลี่ยนเเปลงมูกหรือเยื่อบุโพรงมดลูกเเล้ว การเพิ่มปริมาณฮอร์โมนอาจทำให้ ร่างกายได้รับผลจากฮอร์โมนที่สูงตามที่กล่าวไปค่ะ ส่วนโอกาสในการตั้งครรภ์อาจต้องรอจนกว่าจะมีเลือดที่ออกมาตามแผงยาคุมถึงจะบอกได้ว่าไม่น่ามีการตั้งครรภ์เกิดขึ้นจริงๆค่ะส่วนยาคุมแผงเดิม แนะนำให้รับประทานต่อตามเดิมค่ะ เเละเริ่มแผงใหม่ตามเดิมค่ะ